[{"text_idx": "#000002", "text": "Kui on fotograafia, sisekujunduse vo\u0303i kujutava kunsti osas soov luua midagi, mis a\u0308rataks ta\u0308helepanu, siis u\u0308heks lihtsaks lahenduseks on ko\u0303rvutada musta u\u0308he vo\u0303i mitme erksa tooniga. Selline la\u0308henemine annab va\u0308rvide varieerimisel palju ma\u0308nguruumi."}, {"text_idx": "#000003", "text": "Musta ja va\u0308rvilise kombinatsioon tekitab kontraste, mis muudavad teosed ja objektid meeldeja\u0308a\u0308vaks ning silmatorkavaks. Fotokunst vo\u0303imaldab valgust ja va\u0308rve mitmel moel a\u0308ra kasutada, nii et tulemuseks on lummavad pildid. Ka fotode to\u0308o\u0308tlemine aitab suuresti efekti luua. Mida neoonsem on musta ko\u0303rval olev va\u0308rvitoon, seda kontrastsem ja karjuvam on tulemus."}, {"text_idx": "#000004", "text": "Loodus pakub pildile pu\u0308u\u0308dmiseks imeilusaid kombinatsioone mustast ja erksast tihtipeale just o\u0308o\u0308siti."}, {"text_idx": "#000005", "text": "Sisekujunduses on soovitatav panna suuremat ro\u0303hku va\u0308rvidele vo\u0303i kasutada musta tasakaalustamiseks halli ja/vo\u0303i valget. Kui musta va\u0308rvi on liiga palju, muutub see kiiresti ro\u0303huvaks. Muud toonid musta ko\u0303rval vo\u0303ivad olla nii mahedamad kui ka erksamad, so\u0303ltuvalt isiklikest eelistustest ja musta va\u0308rvi rohkusest. Kui musta va\u0308rvi on rohkem, siis on ro\u0303huva tunde a\u0308ra hoidmiseks mo\u0303istlik kasutada pastelsete asemel erksaid toone. Ometi on ka siin u\u0308ks aga \u2013 rohkelt erksat tooni koos mustaga vo\u0303ib mo\u0303juda liialt intensiivselt. O\u0303ige tasakaalu leidmiseks on soovitatav konsulteerida u\u0308he vo\u0303i mitme sisekujundajaga."}, {"text_idx": "#000006", "text": "Alati pole musta va\u0308rvi mahasurumine vo\u0303i mahendamine siiski vajalik \u2013 mo\u0303nes olukorras o\u0303igustab sisekujunduses musta ja erksa va\u0308rvi vo\u0303rdne osakaal end ha\u0308sti. Jo\u0303ulise natuuriga inimese koju sobib selline kombinatsioon suurepa\u0308raselt. Ka vo\u0303ib majal u\u0308ks vo\u0303i paar tuba olla jo\u0303ulisemat laadi, samas kui u\u0308leja\u0308a\u0308nud toad on va\u0308rvigamma poolest pigem kergemad. Eriti efektne on musta ja mo\u0303ne muu va\u0308rvi kasutamine vannitoas, kuigi sageli ei pa\u0308a\u0308se vannitoas valge tooni kasutamisest, sest valamud, vannid ja tualetipotid on enamasti vaid valgetena saadavad."}, {"text_idx": "#000007", "text": "Sarnaselt fotograafiaga on disainis ja kujutavas kunstis rohkem ma\u0308nguruumi kui sisekujunduses, kus on oht luua midagi liiga intensiivset vo\u0303i ro\u0303huvat. Kujutava kunsti ja disaini osas vo\u0303ib heaks na\u0308iteks musta ja erksa tooni kasutamisest tuua telesarja \u201cTroonide ma\u0308ng\u201d Targaryenite koja logo \u2013 punane kolmepealine lohe mustal taustal. Punase ja musta kombinatsioon on jo\u0303uline ja silmatorkav."}, {"text_idx": "#000011", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]